สอบถามคุณครับว่า1.หลังจากเสี่ยงไปประมาณกี่วัน อาการของซิฟิลิสจึงจะแสดงให้เห็นครับ2.มีอาการอย่างไรบ้างครับขอบมากครับ
สวัสดีค่ะ ซิฟิลิสเกิดจากการติดเชื้อแบคทีเรียTreponema pallidumมีระยะฟักตัว (รับเชื้อมาจนกระทั่งแสดงอาการ) ได้ตั้งแต่ 10-90 วันสำหรับอาการ แบ่งออกเป็น- ระยะที่ 1 เริ่มแรกจะมีตุ่มเล็กๆ เกิดขึ้นตรงบริเวณที่เชื้อเข้า เช่น อวัยวะเพศชาย อัณฑะ ทวารหนัก ริมฝีปาก ลิ้น ต่อมทอนซิล หรือขาหนีบ ก็ได้ จากนั้นตุ่มจะกลายเป็นแผล และจะเริ่มขยายออกมีขนาดใหญ่ขึ้น กลายเป็นแผลกว้าง ขอบแผลเรียบยกนูนและแข็ง พื้นแผลมีสีแดงและดูสะอาด แผลจะไม่เจ็บไม่คัน เรียกว่าแผลริมแข็ง แต่ส่วนใหญ่มักจะมีเพียงแผลเดียว หลังจากนั้น 1 สัปดาห์ จะมีต่อมน้ำเหลืองที่ขาหนีบโตทั้ง 2 ข้าง กดไม่เจ็บ และแม้จะไม่ได้รับการรักษา แผลก็จะหายไปได้เองภายใน 3-10 สัปดาห์ แต่เชื้อยังคงอยู่ในกระแสเลือด และเข้าสู่ระยะที่ 2 ต่อไป แต่หากได้รับการรักษาจนหาย ก็จะไม่เข้าสู่ระยะอื่นๆ- ระยะที่ 2 จะพบหลังจากระยะแรกประมาณ 4-8 สัปดาห์ เชื้อจะเข้าไปอยู่ตามต่อมน้ำเหลืองทั่วร่างกาย และเข้าไปสู่กระแสเลือด รวมทั้งกระจายไปตามอวัยวะต่าง ๆ ของร่างกาย ซึ่งจะทำให้ผู้ป่วยมีผื่นขึ้นทั้งตัวและที่ฝ่ามือฝ่าเท้าด้วย ผื่นเหล่านี้จะไม่คัน ซึ่งเรียกกันว่า ระยะออกดอก และยังอาจพบอาการอื่น ๆ ร่วมด้วย เช่น ปวดศีรษะ อ่อนเพลีย เบื่ออาหาร น้ำหนักตัวลด ปวดตามกระดูก ปวดตามข้อ ผมร่วงทั่วศีรษะ หรือร่วงเป็นหย่อม ๆ ต่อมน้ำเหลืองโต เจ็บคอ มีปื้นแผ่นสีขาวในปาก มีเยื่อหุ้มสมองอักเสบ ตับอักเสบ เป็นต้นอาการต่างๆ หล่านี้ จะเป็นอยู่ประมาณ 2-6 สัปดาห์ แล้วจะหายไปได้เองแม้ว่าจะไม่ได้รับการรักษา แต่เชื้อจะยังคงแฝงตัวอยู่ตามอวัยวะต่าง ๆ ของร่างกายและจะไม่แสดงอาการใด ได้นาน 5-10 ปี แต่หากได้รับการรักษา ก็อาจมีโอกาสหายได้ และไม่เข้าสู่ระยะที่ 3- ระยะที่ 3 เป็นระยะสุดท้ายของโรค เกิดจากการที่ไม่ได้รับการรักษาหรือรักษาไม่ถูกต้อง เชื้อจะเข้าสู่สมองและไขสันหลัง ทำให้เป็นอัมพาต เดินเซ ชัก ความจำเสื่อม ตามัว ตาบอด หูตึง หูหนวก เสียสติ ถ้าเชื้อเข้าสู่หัวใจก็จะทำให้หัวใจมีความผิดปกติ ทำให้เป็นโรคลิ้นหัวใจ หลอดเลือดแดงใหญ่อักเสบ หรือหลอดเลือดแดงใหญ่โป่งพอง และในที่สุดก็อาจเสียชีวิตได้